ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
దేశంలో గత 8 ఏళ్లలో పులుల మృతిపై వివరణ
దేశంలో గత 8 ఏళ్లలో పులుల మృతిపై వివరణ
దేశంలో పులుల మరణాలను సంచలనాత్మకం చేయటానికి కొన్ని మీడియా సంస్థలు ప్రయత్నించినట్టు వెలుగులోకి వచ్చింది. పులుల సంరక్షణకు ప్రభుత్వం చేపడుతున్న చర్యల మీద దుష్ప్రచారం చేస్తూ, వాస్తవదూరాలతో తప్పుదారి పట్టిస్తూ ఈ విషయాన్ని సంచలనాత్మకం చేసి అందిస్తున్నాయి.
పర్యావరణ, అటవీ, వాతావరణ మార్పుల మంత్రిత్వశాఖకు చెందిన చట్టబద్ధమైన సంస్థ జాతీయ పులుల సంరక్షణా సంస్థ  ఈ విషయాలు చెప్పదలచుకుంది:
జాతీయ పులుల సంరక్షణా సంస్థ ద్వారా భారత ప్రభుత్వం చేస్తున్న కృషి ఫలితంగా పులులు కనుమరుగయ్యే దశనుంచి గణనీయంగా సంరక్షణ జరుగుతోంది. 2006,2010,2014, 2018 లలో ప్రతి నాలుగేళ్ళకొకసారి జరిగే అఖిల భారత పులుల లెక్కింపు అంచనా ఇందుకు సాక్ష్యం. ఏటా పులుల సంఖ్య ఆరోగ్యకరమైన రీతిలో 6% చొప్పున పెరుగుతున్నట్టు ఈ ఫలితాలు చూపుతున్నాయి. సహజ మరణాలు కూడా తీసివేసిన తరువాత లెక్కలివి. వాటి నివాసయోగ్యమైన స్థలాన్ని కూడా తగినంతగా అందుబాటులో ఉంచుతున్నారు. 2012 - 2019 మధ్య కాలాన్ని గమనిస్తే దేశంలో పులుల సగటు మరణాల సంఖ్య 94 గా నమోదైంది. ఏటా కొత్తవాటితో పోల్చుకుంటే ఇది తగిన ఎదుగుదలకు చిహ్నమే. పైగా, జాతీయ పులుల సంరక్షణా సంస్థ ప్రాజెక్ట్ టైగర్ కింద అనేక పథకాలను వర్తింపజేస్తూ వస్తోంది. పులుల వేటను గణనీయంగా నియంత్రిస్తూ ఉంది.
జాతీయ పులుల సంరక్షణా సంస్థ పారదర్శకతలో అత్యంత ఉన్నత ప్రమాణాలు పాటిస్తూ పులుల మరణాల గణాంకాలను వెబ్ సైట్ ద్వారా పౌరులకు అందుబాటులో ఉంచుతోంది. ఇందుకోసం ప్రత్యేకంగా www.tigernet.nic.in అనే పోర్టల్ ను కూడా నిర్వహిస్తోంది. దీని ఆధారంగా ప్రజలే ఒక నిర్ణయానికి వచ్చే వీలుంది. ఎనిమిదేళ్ళ కాలపు సమాచారాన్ని అందుబాటులో ఉంచటం ద్వారా పారదర్శకతకు పెద్దపీట వేస్తున్న సమయంలో తప్పుదారి పట్టించే వార్తలు వెలువరించి ప్రజలను అనుమానాలకు గురిచేయటం తగదు. పూర్తి సంఖ్య అందుబాటులో లేనంతమాత్రాన వాటిని వేటాడి చంపినట్టు నిర్థారణకు రావటం కూడా మంచిది కాదు.
ప్రామాణిక నిర్వహణా విధానాల ద్వారా పులి చావుకు కారణాలు కనుక్కునే పద్ధతి పాటించటం కూడా జాతీయ పులుల సంరక్షణా సంస్థ విధి విధానాలలో ఒకటి. అసహజమైన పద్ధతులలో చనిపోయినప్పుడు శవ పరీక్షలు, ఫోరెన్సిక్ నివేదికలు తెప్పించుకోవటం, ఫొటోలు, అక్కడి పరిస్థితుల ఆధారంగా నిర్థారించటం లాంటి శాస్త్రీయ పద్ధతులు పాటించటం పరిపాటి. అలా ఈ డాక్యుమెంట్లు అన్నీ వివరంగా విశ్లేషించిన తరువాతనే పులి చావుకు కారణాన్ని నిర్థారిస్తారు.
ఈ వార్తల కోసం జాతీయ పులుల సంరక్షణా సంస్థ వెబ్ సైట్ లోని సమాచారాన్ని, ఆర్ టి ఐ సమాధానాలను వాడుకోవటం హర్షించదగ్గ విషయం. అయితే, వాటిని అందించిన తీరుమాత్రం కలవరం కలిగిస్తోంది. పులి మరణం విషయంలో వ్యవహరించే తీరును, మొత్తం ప్రక్రియను లెక్కలోకి తీసుకోకపోవటం కనిపిస్తోంది. కేంద్ర ప్రభుత్వం వారి ప్రాజెక్ట్ టైగర్ కింద తీసుకుంటున్న ఆర్థిక పరమైన, సాంకేతికపరమైన చర్యల ఫలితంగా సహజ పద్ధతులలో పులులు పెరగటం చూస్తున్నాం.
ఈ నేపథ్యంలో మీడియా ఈ వాస్తవాలన్నిటినీ దేశ ప్రజలకు తెలియజేస్తుందని ఆశిస్తున్నాం. సంచలనాత్మకం చేయాల్సిన అవసరమేమీ లేని విషయంలో ప్రజలు తాము కంగారుపడనక్కరలేదని తెలుసుకోవటమే లక్ష్యం కావాలని కోరుకుంటున్నాం.
మంత్రిమండలి
లిథువేనియా లో భారతీయ మిశన్ నుతెరవడాని కి ఆమోదం తెలిపిన మంత్రిమండలి
లిథువేనియా లో 2022వ సంవత్సరం లో ఒక కొత్త భారతీయ మిశన్ ను తెరవడాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది
లిథువేనియా లో ఇండియన్ మిశన్ ను తెరిస్తే భారతదేశాని కి దౌత్యపరమైన ఉనికి ని విస్తరించుకోవడం లోను, రాజకీయ సంబంధాల ను మరియు వ్యూహాత్మక సహకారాన్ని బలపరచుకోవడం లోను, ద్వైపాక్షిక వ్యాపారం, పెట్టుబడి, ఇంకా ఆర్థిక కార్యకలాపాల తాలూకు వృద్ధి కి మార్గాన్ని సుగమం చేయడం లోను, ఉభయ దేశాల ప్రజల మధ్య సంబంధాలను మరింత బలపరచడం కోసం రంగాన్ని సిద్ధం చేయడం లోను, బహుపక్షీయ వేదికల లో మరింత నిలకడతనం తో కూడిన రాజకీయ సంబంధాల ను కొనసాగించడం కోసం అనుమతి ని ఇవ్వడంలోను మరియు భారతదేశ విదేశీ వ్యవహారాల విధానం యొక్క ఉద్దేశ్యాల కు సమర్ధన ను కూడగట్టడం లోను అండదండలు లభిస్తాయి. లిథువేనియా లో ఏర్పాటు చేసే ఇండియన్ మిశన్ భారతీయ సముదాయాని కి మెరుగైన విధం గా సహాయాన్ని అందించడం తో పాటు వారి ప్రయోజనాల ను పరిరక్షించడాని కి కూడా తోడ్పడగలదు.
లిథువేనియా లో ఒక కొత్త ఇండియన్ మిశన్ ను తెరవాలి అనేటటువంటి నిర్ణయం అభివృద్ధి తాలూకు మన జాతీయ ప్రాధాన్యం మరియు ‘సబ్ కా సాథ్, సబ్ కా వికాస్’ దిశ లో ఒక అగ్రగామి చర్య అని చెప్పవచ్చును. భారతదేశాని కి దౌత్యపరమైన ఉనికి ని విస్తరించుకోవడం అంటే అది ఇతర అంశాల తో పాటు గా, భారతీయ కంపెనీల కు విపణి లభ్యత ను సమకూర్చుతుంది; భారతీయ వస్తువులు, సేవల ఎగుమతుల కు దన్ను గా నిలుస్తుంది. ఇది ‘ఆత్మనిర్భర్ భారత్’ ను ఆవిష్కరించాలి అనేటటువంటి మన లక్ష్యాని కి అనుగుణం గా దేశీయ ఉత్పత్తి ని మరియు ఉపాధికల్పన ను పెంచడం లో దీని ప్రత్యక్ష ప్రభావం ప్రసరిస్తుంది అన్నమాట.
మహిళా, శిశు అభివృద్ధి మంత్రిత్వ శాఖ
రేపు 5 వ పోషణ్ పఖ్వాడా వేడుకలు ప్రారంభం
థీమ్ : "అందరికీ పోషకాహారం: ఆరోగ్యభారతం దిశగా కలసి అడుగేద్దాం”
ఆహార ధాన్యాలకు మాతృక అయిన ‘శ్రీ అన్న’ ను పోషకాహారలోపం పరిష్కారానికి విలువైన ఆస్తిగా వాడుకోవటం మీదనే పోషణ్ పఖ్వాడా ప్రత్యేక దృష్టి
పోషణ్ పఖ్వాడాలో భాగంగా మార్చి 20-ఏప్రిల్ 3 మధ్య జరిగే కార్యకలాపాలు శ్రీ అన్నకు ప్రాచుర్యం కల్పించటం, స్వస్థ బాలక్ స్పర్థ, సాక్షమ్ అంగన్వాడీల మీద దృష్టి
జన్ ఆందోళన్, జన్ భాగీదారీ ద్వారా పోషకాహార ప్రాధాన్యం పట్ల అవగాహన పెంచి ఆరోగ్యకరమైన ఆహారపు అలవాట్లను ప్రోత్సహించటం మహిళ, శిశుఅభివృద్ధి మంత్రిత్వశాఖ లక్ష్యం
మహిళ, శిశుఅభివృద్ధి మంత్రిత్వశాఖ దేశవ్యాప్తంగా వివిధ కార్యక్రమాలతో 2023 మార్చి 20-ఏప్రిల్ 3 మధ్య 5 వ పోషణ్ పఖ్వాడా వేడుకలు జరుపుతుంది.ఈ వేడుకలతో జన్ ఆందోళన్, జన్ భాగీదారీ కార్యక్రమాల ద్వారా పోషకాహార ప్రాధాన్యం పట్ల అవగాహన పెంచి ఆరోగ్యకరమైన ఆహారపు అలవాట్లను ప్రోత్సహించటం మహిళ, శిశుఅభివృద్ధి మంత్రిత్వశాఖ లక్ష్యం
2018 మార్చి 8 న ప్రధాని శ్రీ నరేంద్ర మోడీ ప్రారంభించిన పోషణ్ అభియాన్ ప్రజల భాగస్వామ్యానికి, పోషకాహారం పట్ల అవగాహన పెంచటానికి కీలకంగా పనిచేస్తోంది. సంపూర్ణ రీతిలో పోషకాహారం అందించాలన్నదే పోషణ్ అభియాన్ ధ్యేయం. వ్యక్తిగతంగానూ, సమాజ పరంగానూ ప్రవర్తనాపరమైన మార్పు సాధించటం ద్వారా పౌష్టికాహార లోపాన్ని అధిగమించటం, ఈ సమస్యలేని భారతదేశం ఆవిర్భవించటానికి దోహదం చేయటం చాలా కీలకం.
ఏటా మార్చి నెలలో 15 రోజుల పాటు పోషణ్ పఖ్వాడా వేడుకలు జరుగుతాయి. అదే విధంగా సెప్టెంబర్ లో ‘రాష్ట్రీయ పోషణ్ మాహ్ ’ దేశ వ్యాప్తంగా జరుగుతుంది. ఈ వేడుకలకు అన్నీ రాష్ట్రాలు, కేంద్ర పాలిత ప్రాంతాలకు చెందినవారు విస్తృతంగా హాజరవుతారు. నిరుడు 2022లో పోషణ్ పఖ్వాడా లో దేశ వ్యాప్తంగా 2.96 కోట్ల కార్యక్రమాలు జరిగాయి.
ఈ సంవత్సరం పోషణ్ పఖ్వాడా -2023 థీమ్: "అందరికీ పోషకాహారం: ఆరోగ్యభారతం దిశగా కలసి అడుగేద్దాం” 2023 సంవత్సరాన్ని అంతర్జాతీయ చిరుధాన్యాల సంవత్సరంగా ప్రకటించటంతో ఈసారి అన్నీ ధాన్యాలకు మాతృక అయిన శ్రీ అన్న కు ప్రాచుర్యం కల్పిస్తూ పోషణ్ పఖ్వాడా సాగుతుంది. పోషకాహారలోపం పరిష్కారానికి విలువైన ఆస్తిగా వాడుకోవటం మీదనే పోషణ్ పఖ్వాడా ప్రత్యేక దృష్టి ఉంటుంది.
ఈ సారి పోషణ్ పఖ్వాడా లో ఈ క్రింది అంశాల మీద ప్రత్యేక దృష్టి కేంద్రీకరిస్తారు:
1. శ్రీ అన్న చిరుధాన్యాలకు ప్రాచుర్యం కల్పించి పోషకాహార శ్రేయస్సుకు వాటి అవసరాన్ని చాటి చెప్పటం, చిరుధాన్యాలతో తయారయ్యే ఆహార పదార్థాలు అనుబంధ పోషకాహారంగా వాడటం, ఇంటింటి ప్రచారం, పోషకాహార సలహాల శిబిరాల ఏర్పాటు లాంటివి చేపట్టటం
2. ఆరోగ్యవంతమైన పిల్లల పోటీ: కొన్ని ప్రమాణాల ఆధారంగా హెల్దీ బేబీ లేదా ఆరోగ్యవంతమైన పిల్లల పోటీలు నిర్వహించటం. సరైన పోషకాహారంతో మంచి ఆరోగ్యం కొనసాగించటం మీద అవగాహన కల్పించటం
3. సాక్షమ్ అంగన్వాడీలకు ప్రాచుర్యం కల్పించటం: సాక్షమ్ అంగన్వాడీల గురించి అవగాహన పెంచటానికి ప్రత్యేక ప్రచార కార్యక్రమాలు చేపట్టటం, ఆ కేంద్రాలలో అదనపు మౌలిక వసతులు కల్పించి మెరుగైన పోషకాహారం అందించే కేంద్రాలుగా, శిశు సంరక్షణ, విద్యా కేంద్రాలుగా వాటిని తీర్చి దిద్దటం
పోషణ్ పఖ్వాడా కార్యక్రమాలను సమన్వయం చేయటానికి మహిళ, శిశు అభవృద్ధి మంత్రిత్వశాఖ నోడల్ మంత్రిత్వ శాఖగా పనిచేస్తుంది. రాష్ట్రాలు, కేంద్రపాలిత ప్రాంతాలలో అక్కడి మహిళా, శిశు అభివృద్ధి శాఖలు నోడల్ విభాగాలుగా ఉంటాయి.
పెట్రోలియం- సహజ వాయువుల మంత్రిత్వ శాఖ
ఆత్మనిర్భర్ భారత్ సాధనకు ఆవిష్క్రత ఆలోచనలతో ముందుకు రావాలని పారిశ్రామికవేత్తలకు మంత్రి శ్రీ ధర్మేంద్ర ప్రధాన్ పిలుపు
కేంద్ర పెట్రోలియం, సహజవాయువు, ఉక్కు శాఖ మంత్రి శ్రీ ధర్మేంద్ర ప్రధాన్ 'ఉద్యమి ఉత్సవ్'లో పాల్గొని ప్రసంగించారు. ఆవిష్కరణ, వ్యవస్థాపకత స్ఫూర్తిని వేడుకలా జరుపుకునే వర్చువల్ కార్యక్రమం ఇది. యువ పారిశ్రామికవేత్తల్లో ఆవిష్కరణ ఆలోచనలు పెంచడం, వాటిని స్టార్టప్లుగా ఆచరణలోకి తేవడం ద్వారా వారిని శక్తిమంతం చేయడం ఈ కార్యక్రమం ఉద్దేశం.
ప్రధాని నరేంద్ర మోదీ విజన్ అయిన ఆత్మనిర్భర్ భారత్ గురించి శ్రీ ప్రధాన్ తన ప్రసంగంలో వివరించారు. కొవిడ్-19 సవాళ్లను అవకాశాలుగా మార్చడంలో యువ పారిశ్రామికవేత్తల పాత్ర, స్వావలంబన, వసుదైక కుటుంబ స్ఫూర్తిని నిజం చేయడం వంటి అంశాల గురించి ప్రస్తావించారు. చుట్టూ ఉన్న సామాజిక, ఆర్థిక సవాళ్లను గుర్తించి వాటిని అవకాశాలుగా మార్చుకోవాలని పారిశ్రామికవేత్తలకు సూచించారు. అవి సుసంపన్నత, ఆత్మనిర్భర్ భారత్ కోసం.., ఆవిష్కరణలు, వృద్ధి, స్వావలంబన భవిష్యత్ పథంలోకి దేశాన్ని నడిపించాలన్నారు. సంపద సృష్టితో పాటు సమాజానికి మంచి చేసే వ్యవస్థాపకత నిజమైన ఉద్దేశాన్ని అర్ధం చేసుకోవాలని పారిశ్రామికవేత్తలను మంత్రి కోరారు. ప్రపంచానికి ఆర్థిక ప్రయోజనం కల్పించే, అందరికీ అందుబాటులో ఉండే, స్థిరమైన, లాభదాయక నమూనాను రూపొందించడానికి వివిధ లక్ష్యాల మధ్య సమతుల్యం సాధించాలని పిలుపునిచ్చారు.
ఆవిష్కరణ, వ్యవస్థాపకత కోసం వర్ధమాన వ్యవస్థను నిర్మించటంలో, దేశీయ పారిశ్రామికవేత్తలకు అన్ని స్థాయుల్లో చేయూతనివ్వంలో కేంద్ర ప్రభుత్వ నిబద్ధతను శ్రీ ప్రధాన్ ప్రధానంగా వివరించారు.
ఉక్కు మంత్రిత్వ శాఖ
సామర్థ్య నిర్మాణం కోసం కేంద్ర ఉక్కు మంత్రిత్వ శాఖ చేపట్టిన వివిధ చర్యలు
దేశంలో, 2030-31 నాటికి 300 ఎంటీపీఏల ముడి ఉక్కు సామర్థ్యాన్ని సాధించాలని 'జాతీయ ఉక్కు విధానం' లక్ష్యంగా పెట్టుకుంది.
 దేశీయంగా ఉత్పత్తయిన ఉక్కును ప్రభుత్వ సంస్థలు సేకరించేలా ప్రోత్సహించేందుకు "దేశీయంగా తయారైన ఇనుము&ఉక్కు ఉత్పత్తుల విధానం"
 దేశీయ తుక్కు ఉక్కు లభ్యతను పెంచేందుకు "ఉక్కు తుక్కు విధానం"
 నాణ్యత లేని ఉక్కు తయారీ, దిగుమతులను నిలిపివేసేందుకు ఉక్కు నాణ్యత నియంత్రణ ఆదేశాలు జారీ. ఇప్పటివరకు 113 ఆదేశాలు జారీ
 ఉక్కు దిగుమతుల ముందస్తు నమోదు కోసం ఉక్కు దిగుమతుల పర్యవేక్షణ వ్యవస్థ
 విలువ ఆధారిత ఉక్కు, ఉప, మూలధన వస్తువుల ఉత్పత్తి యూనిట్లను కలిగిన ఉక్కు క్లస్టర్ల ఏర్పాటును ప్రోత్సహించేందుకు ముసాయిదా విధానం
 ఉక్కు రంగానికి ముడి పదార్థాల లభ్యతపై హామీ ఇచ్చేలా, గనుల మంత్రిత్వ శాఖ, బొగ్గు మంత్రిత్వ శాఖతో సన్నిహితంగా ఉక్కు మంత్రిత్వ శాఖ పనిచేస్తోంది. గడువు ముగిసిన ఇనుము ధాతువు గనుల వేలం, పునఃప్రారంభం, ఉక్కు సీపీఎస్ఈల ద్వారా తవ్వకం లీజుల పొడిగింపు, సీఐఎల్/బీసీసీఎల్ ద్వారా కోకింగ్ బొగ్గు శుద్ధి కేంద్రాల ఏర్పాటు, కోకింగ్ బొగ్గు గనుల వేలం లేదా కేటాయింపు, కోకింగ్ బొగ్గు దిగుమతుల వైవిధ్యీకరణ వంటి చర్యలను ఆయా మంత్రిత్వ శాఖల ద్వారా ఉక్కు మంత్రిత్వ శాఖ చేపడుతోంది.
గతేడాది ఏప్రిల్-జులై నెలలతో పోలిస్తే, ఈ ఏడాది ఏప్రిల్-జులై నెలల్లో 'పూర్తయిన ఉక్కు' వినియోగం:
|
|
నెల
|
|
మొత్తం 'పూర్తయిన ఉక్కు' మిశ్రమం కాని + మిశ్రమం / స్టెయిన్లెస్) వినియోగం 
|
|
2019 సంవత్సరం
|
|
2020 సంవత్సరం
|
|
ఏప్రిల్
|
|
7333
|
|
1092
|
|
మే
|
|
8850
|
|
4720
|
|
జూన్
|
|
8589
|
|
6234
|
|
జూలై
|
|
8573
|
|
7405
కేంద్ర ఉక్కు శాఖ మంత్రి శ్రీ ధర్మేంద్ర ప్రధాన్, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
భారత ఎన్నికల సంఘం
ఎన్నికల కమిషనర్ శ్రీ రాజీవ్ కుమార్ కు లాంఛనంగా స్వాగతం పలికిన ఎన్నికల కమిషన్
కొత్తగా ఎన్నికల కమిషనర్ గా బాధ్యతలు చేపట్టిన శ్రీ రాజీవ్ కుమార్ కు ప్రధాన ఎన్నికల కమిషనర్ శ్రీ సునీల్ అరోరా, మరో ఎన్నికల కమిషనర్ శ్రీ సుశీల్ చంద్ర ఈ రోజు సమావేశం సందర్భంగా లాంఛనంగా స్వాగతం పలికారు. సెక్రెటరీ జనరల్ శ్రీ ఉమేశ్ సిన్హా, డిఇసి లు, డైరెక్టర్లు, సీనియర్ ప్రిన్సిపల్ కార్యదర్శులు తదితర అధికారులు, సిబ్బంది కూడా ఈ కార్యక్రమంలో పాల్గొన్నారు.
శ్రీ రాజీవ్ కుమార్ కు స్వాగతం పలుకుతూ బాంకింగ్, ఫైనాన్స్ సహా వివిధ రంగాలలో ఆయనకున్న అపారమైన అనుభవాన్ని ప్రధాన ఎన్నికల కమిషనర్ గుర్తు చేశారు. ఇంతకుముందు చేపట్టిన అధికార హోదాలలో ఆయన అందించిన విశిష్ట సేవలను కొనియాడారు. ఆయన అనుభవం ఎన్నికల సంఘానికి ఎంతగానో ఉపయోగపడుతుందన్న ఆశాభావం వ్యక్తం చేశారు. గతంలో కూదా ఆయనతో కలసి పనిచేసిన అనుభవాలను గుర్తు చేసుకున్నారు.
ఎన్నికల కమిషన్ ఒక విశిష్టమైన కుటుంబమని అభివర్ణిస్తూ, కేంద్ర, రాష్ట్ర ప్రభుత్వాలనుమ్చి ఎప్పటికప్పుడు నిరాటంకంగా మద్దతు అందుకుంటూ సాఫీగా ఎన్నికల నిర్వహణ చేపడుతుందన్నారు. అదే సమయంలో తన ప్రత్యేకమైన ఉనికిని కాపాడుకోవటం కూడా అందరికీ తెలుసునన్నారు. భారత రాజ్యాంగం నిర్దేశించిన లక్ష్యాలను నెరవేర్చటంలో, దాని పీఠికకు అనుగుణమ్గా నడుచుకోవటంలో కమిషన్ అంకితభావంతో పనిచేస్తుందన్నారు. ఇన్ఫర్మేషన్ టెక్నాలజీని వాడుకోవటం ద్వారా మెరుగైన సేవలు అందించగలుగుతున్నామన్నారు.
తనను ఆపాయాయంగా ఆహ్వానించి స్వాగతం పలికిన ప్రధాన ఎన్నికల కమిషనర్ శ్రీ అరోరాకు, ఎన్నికల కమిషనర్ శ్రీ చంద్రకు శ్రీ కుమార్ ధన్యవాదాలు తెలియజేశారు. ఈ స్వాగతం పలికిన ఎన్నికల్ కమిషన్ అధికారులకు, సిబ్బందికి కూడా ఆయన కృతజ్ఞతలు తెలిపారు. కమిషన్ గౌరవాన్ని, హుందాతనాన్ని, స్వతంత్రతను కాపాడటానికి కృషిచేస్తానన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
17,00,16,685
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17 కోట్లకుపైగా  నిల్వలు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
న్యూఢిల్లీలో జరిగిన నేషనల్ ఇనిస్టిట్యూట్ ఆఫ్ సోషల్ డిఫెన్స్  సార్వత్రిక మండలి సమావేశం
ఎన్ఐఎస్డి వ్యవస్థ, విధులు, కార్యక్రమాల స్థితిగతులను సమీక్షించేందుకు సమావేశ నిర్వహణ
సినియర్ అధికారుల సమక్షంలో నేషనల్ ఇనిస్టిట్యూట్ ఆఫ్ సోషల్ డిఫెన్స్  సార్వత్రిక మండలి సమావేశానికి సామాజిక న్యాయం సాధికారత మంత్రిత్వ శాఖ పరిధిలోని సామాజిక న్యాయం సాధికారత విభాగం కార్యదర్శి, జిసి అధ్యక్షుడు శ్రీ సౌరభ్ గార్గ్ అధ్యక్షత వహించారు.
ఎన్ఐఎస్డి వ్యవస్థ, విధులు, కార్యక్రమాల స్థితిగతులను సమీక్షించడం ఈ సమావేశం ప్రధాన లక్ష్యం. చర్చకు ముందుగా, ఎన్ఐఎస్డి డైరెక్టర్ ఎన్ఐఎస్డిపి క్లుప్తమైన ప్రెజెంటేషన్ను ఇవ్వడమే కాకుండా, సంక్షిప్త వీడియోచిత్రం ద్వారా ఎన్ఐఎస్డిలోని డివిజన్లను, వాటి కార్యకలాపాలను ప్రదర్శించారు.
ఈ సమావేశంలో 2020-2021, 2021-2022 సంవత్సరాలలోని అంశాలు, 2022-23 బ్యాలెన్స్ షీట్, ఆర్ధిక సంవత్సరం 2022-23లో శిక్షణా కార్యక్రమాల స్థితిగతులు, 2023-24కు ఎన్ఐఎస్డి కోర్సు కేలండర్, ఢిల్లీ పోలీసు అకాడమీతో అవగాహనా ఒప్పందం, మానవ వనరులతో పరిశోధనా విభాగం పునరుద్ధరణ, 2023-24లో ఎన్ఐఎస్డి ప్రణాళిక రూపొందించిన పరిశోధనా కార్యకలాపాలు, ఎన్ఐఎస్డిలో ప్రసార స్టూడియో ప్రారంభం, ఎన్ఐఎస్డి ప్రతిపాదిత వ్యవస్థ, నేషనల్ జర్నల్ ఆఫ్ సోషల్ డిఫెన్స్ ప్రచురణను పునరుద్ధరించడం తదితర అజెండా అంశాలను కూడా చర్చించారు.
వివరణాత్మక చర్చ అనంతరం, పరిశోధన, శిక్షణా కార్యకలాపాలను పెంచడంలో తోడ్పాటునిచ్చే సిబ్బంది స్థానాలను బలోపేతం చేయడం, దేశవ్యాప్తంగా విస్త్రత స్థాయిలో కార్యకలాపాలను విస్తరింపచేయడం కోసం రాష్ట్ర, కేంద్ర సంస్థలతో మరింత సమన్వయం ఉండాలని ఎన్ఐఎస్డికి సూచించడం జరిగింది. అంతేకాకుండా, ఆర్థిక సంవత్సరం 2022-23లో ఎన్ఐఎస్డి పనితీరును సమీక్షించి, సంతృప్తికరంగా ఉన్నట్టు తేల్చారు. చివరగా, సామాజిక రక్షణ రంగంలో శ్రేష్ఠమైన సంస్థగా ఎన్ ఐ ఎస్డి ఎదగాల్సిన అవసరం ఉందని సామాజిక న్యాయం & సాధికారత విభాగం కార్యదర్శి పేర్కొన్నారు.
ప్రధాన మంత్రి కార్యాలయం
యూక్రేన్ అంశం మరియు ఆపరేశన్ గంగ పై పార్లమెంటు లో సకారాత్మకమైన చర్చ జరగడాన్నిప్రశంసించిన ప్రధాన మంత్రి
పార్లమెంటు లో గత కొద్ది రోజుల లో యూక్రేన్ అంశం మరియు ఆపరేశన్ గంగ.. వీటిని గురించి సకారాత్మకమైనటువంటి చర్చ జరిగినందుకు గాను ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. వారి వారి అభిప్రాయాల ను వెల్లడి చేయడం ద్వారా ఈ అంశాల పై చక్కని చర్చ కు తోడ్పాటు ను అందించిన సభ్యులందరి కి ఆయన కృతజ్ఞత ను వ్యక్తం చేశారు. ప్రతికూల పరిస్థితుల లో సైతం మన తోటి పౌరుల సురక్ష మరియు శ్రేయం పట్ల శ్రద్ధ తీసుకోవడం అనేది మన సామూహిక కర్తవ్యం అని ఆయన అన్నారు.
ప్రధాన మంత్రి అనేక ట్వీట్ లలో -
‘‘యూక్రేన్ స్థితి మరియు ఆపరేశన్ గంగ ద్వారా మన పౌరుల ను స్వదేశాని కి రప్పించడం కోసం భారతదేశం చేసిన ప్రయాసల పై ఒక సకారాత్మకమైనటువంటి చర్చ కు పార్లమెంటు గత కొన్ని రోజులు గా సాక్షి గా నిలచింది. వారి వారి ఆలోచనల ను వెల్లడించి ఈ అంశాల పై చక్కటి చర్చ కు తోడ్పడ్డ పార్లమెంటు సభ్యులు అందరి కీ నేను కృతజ్ఞుడినై ఉంటాను.’’
‘‘విదేశీ వ్యవహారాల విధానం సంబంధి అంశాల లో ఉత్కృష్ట స్థాయి చర్చ తో పాటు విలువైన ఆలోచనలు అనేవి ద్విపక్షీయ సహకారం ఏ విధంగా ఉంటుందో చాటింది. ఈ తరహా ద్విపక్ష సహకారం ప్రపంచ స్థాయి లో భారతదేశాని కి శుభ సూచకం గా ఉంది.’’
‘‘మన సాటి పౌరుల యొక్క సురక్ష కోసం వారి శ్రేయం కోసం శ్రద్ధ తీసుకోవడం అనేది మన అందరి బాధ్యత గా ఉంది. ప్రతికూల పరిస్థితుల లో మన పౌరులు ఏ విధమైన కష్టాల బారిన పడకుండా చూడటానికని భారత ప్రభుత్వం శాయశక్తులా పాటుపడగలదు.’’ అని పేర్కొన్నారు.
(
హోం మంత్రిత్వ శాఖ
కోవిడ్-19పై పోరాటంలో భాగంగా విధించిన లాక్ డౌన్ పరిమితుల నుంచి గ్రామీణ ప్రాంతాల్లో మైనర్ అటవీ ఉత్పత్తులు, ఉద్యానవన తోటలు, ఎన్ బిఎఫ్ సిలు, సహకార పరపతి సంఘాలు, నిర్మాణ కార్యక్రమాలకు మినహాయింపులు ఇస్తూ హోం మంత్రిత్వ శాఖ ఉత్తర్వులు జారీ
కోవిడ్-19పై పోరాటంలో భాగంగా అమలులో ఉన్న జాతీయ స్థాయి లాక్ డౌన్ నుంచి కొన్ని కార్యకలాపాలకు మినహాయింపు ఇస్తూ సవరించిన ఏకీకృత మార్గదర్శకాలపై హోం మంత్రిత్వ శాఖ  ఉత్తర్వులు జారీ చేసింది.
(https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf
హోంమంత్రిత్వ శాఖ జారీ చేసిన ఉత్తర్వుల ప్రకారం ఈ దిగువన పొందుపరిచిన కార్యకలాపాలు కొన్నింటికి లాక్ డౌన్ పరిమితుల నుంచి మినహాయింపు ఇచ్చింది.
- అటవీ ప్రాంతాల్లో నివశిస్తున్న షెడ్యూల్డు తెగలు, ఇతర వర్గాల అటవీ జాతులకు తేలికపాటి అటవీ ఉత్పత్తులు / కలపేతర అటవీ ఉత్పత్తుల  పెంపకం, సేకరణ, ప్రాసెసింగ్ కార్యకలాపాలు
- వెదురు, కొబ్బరి, వక్క, కోకో, సుగంధ ద్రవ్యాల తోటల పెంపకం, ప్రాసెసింగ్, ప్యాకేజింగ్, విక్రయం, మార్కెటింగ్ కార్యకలాపాలు
- నాన్ బ్యాంకింగ్ ఆర్థిక సంస్థలు , హౌసింగ్ ఫైనాన్స్ కంపెనీలు , సూక్ష్మ రుణ కంపెనీలు  కనీస సిబ్బందితో పని చేసేందుకు అనుమతి
- సహకార పరపతి సంఘాలు
- నీటి సరఫరా, పారిశుధ్యం, విద్యుత్ ట్రాన్స్ మిషన్ లైన్ల నిర్మాణం, టెలికాం ఆప్టికల్ ఫైబర్, కేబుల్స్ వేయడం వంటి కార్యకలాపాలు
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎం.ఎస్.పి కార్యకలాపాలు
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్,ఒడిషా, మహారాష్ట్రలల రాష్ట్రాలలో ధాన్యం సేకరణ సజావుగా సాగిపోతున్నది. 20-11-2020 నాటికి ప్రభుత్వం 295.28 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంతలో 250.55 లక్షల మెట్రిక్ టన్నులు. గత ఏడాది కంటే ఇది17.83 శాతం పెరిగింది. మొత్తం 281.28 లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 295.23 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 68.20 శాతం.
ప్రస్తుత కెం.ఎం.ఎస్ ప్రోక్యూర్మెంట్లో 25.83 లక్షలమంది రైతులు ప్రయోజనం పొందారు. దీని ఎం.ఎస్.పి విలువ 55740.88 కోట్లు.
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 45.10 లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.
ఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
20-11-2020 నాటికి ప్రభుత్వం నోడల్ ఏజెన్సీల ద్వారా 67040.30 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను 362.39 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 38 880మంది రైతులు ప్రయోజనం పొందారు. ఇంతకు ముందు సంవత్సరం ప్రోక్యూర్మెంట్ 57 285.78 మెట్రిక్ టన్నులతో పోలిస్తే ప్రస్తుత ప్రొక్యూర్మెంట్ పప్పుధాన్యాలు, చమురు గింజల విషయంలో 17.02శాతం ఎక్కువ.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 20-11-2020 నాటికి కర్ణాటక,తమిళనాడు రాష్ట్రాలకు చెందిన3,961 మంది రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
భారత ఎన్నికల సంఘం
పశ్చిమ బంగాల్ నుంచి రాజ్యసభ స్థానానికి ఉప ఎన్నిక
ఈ క్రింది వివరాల ప్రకారం, రాజ్యసభలో పశ్చిమ బంగాల్ నుంచి ఒక స్థానం ఖాళీ అయింది:-
|
|
రాష్ట్రం
|
|
సభ్యుడి పేరు
|
|
కారణం
|
|
ఖాళీ అయిన తేదీ
|
|
పదవీకాలం గడువు
|
|
పశ్చిమ బంగాల్
|
|
శ్రీ దినేష్ త్రివేది
|
|
రాజీనామా
|
|
12.02.2021
|
|
02.04.2026
|
|
క్ర.సం.
|
|
కార్యక్రమం
|
|
తేదీ
|
|
|
|
నోటిఫికేషన్ ప్రకటన
|
|
22 జులై, 2021 
|
|
|
|
నామినేషన్ల గడువు తేదీ
|
|
29 జులై, 2021 
|
|
|
|
నామినేషన్ల పరిశీలన
|
|
30 జులై, 2021 
|
|
|
|
నామినేషన్ ఉపసంహరణకు గడువు
|
|
02 ఆగస్టు, 2021 
|
|
|
|
ఉప ఎన్నిక తేదీ
|
|
09 ఆగస్టు, 2021 
|
|
|
|
పోలింగ్ సమయం
|
|
ఉదయం 09:00 - సాయంత్రం 04:00
|
|
|
|
ఓట్ల లెక్కింపు
|
|
09 ఆగస్టు, 2021  సాయంత్రం 05:00కు.
2. పశ్చిమ బంగాల్ నుంచి రాజ్యసభలో ఖాళీ అయిన స్థానాన్ని భర్తీ చేయడానికి ఈ కింది షెడ్యూల్ ప్రకారం ఉప ఎన్నిక నిర్వహించాలని భారత ఎన్నికల సంఘం నిర్ణయించింది:-
3. మొత్తం ఉప ఎన్నిక ప్రక్రియ కోసం అందరూ అనుసరించాల్సిన విస్తృత మార్గదర్శకాలు:-
I. ఉప ఎన్నికకు సంబంధించిన ప్రతి కార్యక్రమంలో ప్రతి ఒక్కరు మాస్కు ధరించాలి
II. ఉప ఎన్నిక కోసం ఉపయోగించే గది లేదా ప్రాంగణ ప్రవేశం వద్ద:
 ప్రతి ఒక్కరికి థర్మల్ స్కానింగ్ నిర్వహిస్తారు
 అన్ని ప్రదేశాల్లో శానిటైజర్ అందుబాటులో ఉంచుతారు
III. రాష్ట్ర ప్రభుత్వం, కేంద్ర హోం మంత్రిత్వ శాఖ విధించిన కొవిడ్ మార్గదర్శకాల ప్రకారం సామాజిక దూరం పాటించాలి.
4. ఉప ఎన్నిక నిర్వహణ ఏర్పాట్లలో కొవిడ్ నియంత్రణ చర్యలు, నిబంధనలు పాటించేలా చూసేందుకు రాష్ట్రానికి చెందిన ఒక సీనియర్ అధికారిని నియమించాలని ప్రభుత్వ ప్రధాన కార్యదర్శిని ఎన్నికల సంఘం ఆదేశించింది.